มีเพศสัมพันธ์ต้นเดือนที่แล้วหลังประจำเดือนหยุด1วัน(เป็นประจำเดือน5วัน) ไม่ได้ป้องกัน เมื่อถึงรอบเดือนในเดือนนี้ประจำเดือนหายไปสองอาทิตย์แล้ว(ปกติประจำเดือนมาวันที่8) ตรวจครรภ์ด้วยชุดทดสอบการตั้งครรภ์ มาสองครั้งแล้วก็ขึ้นขีดเดียว อยากทราบว่ามีโอกาศท้องไหมคะ และเมื่ออาทิตย์ที่แล้วมีอาการเหมือนจะเป็นประจำเดือนแต่ตอนนี้ยังไม่มาเลยค่ะ
สวัสดีค่ะ Raiwin Termphachum,หากประจำเดือนมา 5 วัน แล้วได้มีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ดังนั้น หากประจำเดือนขาดไป 2 สัปดาห์ และได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ